Ernst Hans Gombrich

Ernst Hans Gombrich, CBE, (* 30. marec 1909, Viedeň, Rakúsko - † 3. november 2001, Londýn, Spojené kráľovstvo) bol britský historik a teoretik umenia rakúskeho pôvodu.

Životopis 
Narodil sa ako tretie dieťa svojich rodičov. Jeho rodičia mali židovský pôvod a pochádzali z Nemecka. Otec bol právnik, matka koncertná pianistka a aj vďaka svojmu spoločenskému postaveniu poznali mnohých známych ľudí vtedajšej doby. Avšak aj napriek tomu, že patrili k strednej vrstve, nežili v prepychu. Bolo to najmä kvôli zlým hospodárskym pomerom, ktoré v tých časoch vládli vo Viedni.

Gombrich vo svojom rodnom meste navštevoval humanistické gymnázium Tereziánskej  akadémie a v rokoch 1928 - 1933 študoval dejiny umenia a klasickú archeológiu na Viedenskej univerzite, ktorá bola najprogresívnejším umeleckohistorickým centrom konca 19. a začiatku 20. storočia. Jeho učiteľmi tu boli také osobnosti ako napríklad Julius von Schlosser, Emanuel Loewy a Alois Riegl. A práve oni mali na mladého Gombricha veľký vplyv. Usmernili ho nielen v názoroch na život, ale predovšetkým ovplyvnili jeho pohľad na umenie. Ako vo svojej monografii uvádza Ján Bakoš: „Gombrich nielen vyštudoval na Viedenskej univerzite, ale sám seba vždy považoval za prívrženca doktríny dejín umenia, ktorú rozvinula Viedenská škola.“
Po ukončení štúdií mal možnosť spolupracovať s rakúskym historikom umenia Ernstom Krisom, ktorý bol členom krúžku Sigmunda Freuda. Spolu napísali štúdiu o dejinách a teórii karikatúry a Kris Gombricha uviedol do problematiky psychológie umenia.

Vo veku dvadsaťsedem rokov tento všestranný historik a teoretik opustil kvôli svojmu židovskému pôvodu Rakúsko a usadil sa v Londýne. Tu potom strávil väčšinu svojho života. Hneď po príchode do Anglicka  získal miesto medzi významnými bádateľmi vo Warburgovom inštitúte. Tu ho Fritz Saxl, riaditeľ Warburgovej kultúrnovednej knižnice, poveril úlohou spracovať literárnu pozostalosť zakladateľa knižnice Abyho Warburga. Z tejto činnosti vznikla rozsiahla monografia o Warburgovi.

Dielo (výber) 
The Preference for the Primitive. Episodes in the History of Western Taste and Art. London: Phaidon 2002
The Uses of Images. Studies in the Social Function of Art and Visual Communication. London: Phaidon 1999
Topics of Our Time. Twentieth-Century Issues in Learning and in Art. London: Phaidon 1991
Reflections on the History of Art. Views and Reviews. Oxford: Phaidon 1987
Tributes. Interpreters of our Cultural Tradition. Oxford: Phaidon 1984
Ideals and Idols. Essays on Values in History and Art. Oxford: Phaidon 1979
The Sense of Order. a Study in the Psychology of Decorative Art. Oxford: Phaidon 1979
Aby Warburg, an Intellectual Biography. London: The Warburg Institute 1970
The Image and the Eye. Further Studies in the Psychology of Pictorial Representation. Oxford: Phaidon 1982
Studies in the Art of the Renaissance. London: Phaidon 1966 (also published as: Gombrich on the Renaissance.)
1: Norm and Form.
2: Symbolic Images.
3: The Heritage of Apelles.
4: New Light on Old Masters.
Meditations on a Hobbyhorse and other Essays on the Theory of Art. London: Phaidon 1963
Art and Illusion. A Study in the Psychology of Pictorial Representation. London: Phaidon 1960
The Story of Art. London: Phaidon 1950
Weltgeschichte von der Urzeit bis zur Gegenwart. Wenen: s.n. 1935 (also published as: Eine kurze Weltgeschichte für junge Leser. Von der Urzeit bis zur Gegenwart.) English translation: A Little History of the World.

Ocenenia 
 Rad britského impéria (1966)
 Knight Bachelor (1972)
 Čestný odznak Za vedu a umenie 1. triedy (1975)
 Pour le Mérite za vedu a umenie (1977)
 Order of Merit (1988)
 Premio Balzan (1985)
 Cena mesta Viedne za humanitné vedy (1986)
 Ludwig-Wittgenstein-Preis (1988)
 Doctor honoris causa na Viedenskej univerzite (1999)

Referencie

Literatúra 
 E. Gombrich, Příběh umění. Praha: Argo 1997
 E. Gombrich, Malé dějiny světa. Praha: Aurota 1999

Externé odkazy 
 The Gombrich Archive
 BBC Radio 4 interview about A Little History of the World

Britskí historici
Rakúski historici
Historici umenia
Držitelia Radu britského impéria
Držitelia Radu Pour le Mérite
Nositelia Radu za zásluhy (Spojené kráľovstvo)
Commanders of the Order of the British Empire
Osobnosti z Viedne